Kézzelfogható közelségbe került a világegyetem
Alkalmazást fejlesztett a Pannon Csillagda. Ahogy azt a szakemberek ígérik, a helyszínen alkalmazható applikáció segítségével mostantól még nagyobb élmény és kaland a kiállítások bejárása.
A világûr még mindig elképzelhetetlen sok titkot tartogat számunkra. A Pannon Csillagda most a számtalan rejtély egy kis szeletébõl összeállította a bakonybéli „élménytárát": egy zseniális, többszintes központot a csillagok szerelmeseinek. Errõl az intézmény tájékoztatott a saját honlapján.

Bár jól tudjuk, az idõ és a tér két megdönthetetlen fogalom, mégis a technika fejlõdésével szó szerint kézzel fogható közelségbe került a világegyetem – mutattak rá a Balaton-felvidéki Nemzeti Park szakemberei. – Bakonybélben, a helyszínen, egy QR kód segítségével letölthetjük a kiállítás megtekintését segítõ telefonos applikációt, hogy ezen keresztül is élvezhessük az univerzum csodáit!

A Pannon Csillagdában 400 négyzetméter alapterületû csillagászati és ûrkutatási kiállítás fogadja a látogatókat, ahol megismerhetjük a híres Gibeon meteoritot, több száz éves, antik távcsöveket, Galilei felfedezéseit, kísérleteit, a tengerészek csillagászati navigációját, az ûrkutatás legnagyobb expedícióit: a Holdutazást (Apollo program), és a Mars felfedezését.
Pannon Csillagda Galileo Galilei alkalmazás világûr applikáció csillag